На основу члана 46. став 1. тачка 7) Закона о локалној самоуправи („Службени гласник РС“, број 129/2007 и 83/2014-др. закон, 101/2016-др.закон и 47/2018), члана 99. став 2 Закона озапосленима у аутономним покрајинама и јединицама локалне самоуправе („Сл. гласник РС“ бр.21/16, 113/2017, 95/2018, и 113/2017-др.закон), члана 70. став 1. тачка 12) Статута општине Гаџин Хан ( „Службени лист града Ниша Ниша“ бр.10/2019,) и члана 3. став 1. тачка 7), Одлуке о општинском већу општине Гаџин Хан („Службени лист града Ниша“, бр.83/2008),

 Општинско веће општине Гаџин Хан на 26. седници одржаној 28. новембра 2019. године, доноси

**Р Е Ш Е Њ Е**

**О ПОСТАВЉЕЊУ СЛУЖБЕНИКА НА ПОЛОЖАЈУ - НАЧЕЛНИКА ОПШТИНСКЕ УПРАВЕ ОПШТИНЕ ГАЏИН ХАН**

1-**ПОСТАВЉА СЕ** Љиљана Петровић, дипломирани правник из Ниша, за службеника на положају - начелника општинске управе општине Гаџин Хан на период од пет година.

2-Именована је дужна да ступи на положај дана 01. децембра 2019. године.

3-Ово решење је коначно.

**О б р а з л о ж е њ е**

Чланом 46. став 1. тачка 7) предвиђено је да општинско веће поставља и разрешава начелника општинске управе.

Решењем општинског већа општине Гаџин Хан бр. 06-112-801/III од 28.11.2019. године

Љиљана Петровић, дипломирани правник из Ниша, разрешена је положаја начелника општинске управе општине Гаџин Хан, због протека времена на који је постављена.

На основу члана 99. став 2. Закона о запосленима у аутономним покрајинама и јединицама локалне самоуправе („Сл. гласник РС“ бр.21/16, 113/2017, 95/2018, и 113/2017-др.закон) предвиђено је да службеник на положају може после протека времена на који је постављен, бити поновно постављен на исти положај без јавног конкурса.

Како су се стекли сви законски услови за поновно постављење на исти положај именоване, Општинско веће општине Гаџин Хан је одлучило као у диспозитиву.

Број:06-112-802/2019-III

У Гаџином Хану, дана 28. новембра 2019. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

 Марија Цветковић